**Jean-Henri d'Anglebert** (1629–1691) var en fransk komponist, cembalist og organist.

Liv
---

d'Anglebert var sannsynligvis elev av Jacques Champion de Chambonnières og skrev en *tombeau* til Chambonnières som gjør det rimelig å anta at de hadde vært venner og at d'Anglebert næret en høy aktelse for ham. Et manuskript i d'Angleberts håndskrift med musikk av Louis Couperin og formodentlig av Chambonnières tyder på et nært samarbeid med de tidlige medlemmene av den franske cembaloskolen i 1650-årene.

En ektepakt mellom d'Anglebert og Magdelaine Champagne datert 11. oktober 1659 er det første belegget for at d'Anglebert var kommet til Paris. I dokumentet omtales d'Anglebert som borger av Paris, noe som viser at han allerede var etablert i byen. Champagne var for øvrig svigerinne av gullsmeden og organisten François Roberday.

Sannsynligvis var d'Angleberts første ansettelse en organistpost. I august 1660 ble han Henri Dumonts etterfølger som cembalist med tittel *Ordinaire de la Musique* hos hertugen av Orleans, kong Ludvig IVs bror. Denne posten hadde han minst til 1668. Senere etterfulgte han Chambonnières som cembalist ved Ludvig IVs hoff, en stilling som d'Angleberts sønn senere overtok etter ham. I Versailles samarbeidet han med Jean-Baptiste Lully og bearbeidet utdrag av dennes operaer og balletter for cembalo.

d'Anglebert publiserte samlingen *Pièces de Clavecin* (Paris 1689), en kyrie og fem korte fuger for orgel. *Pièces de Clavecin* er en samling suiter og noen bearbeidelser av Lullys ouverturer, airs og danser. I tillegg inneholder *Pièces* den mest omfangsrike oversikten over forsiringer fra denne tiden. Samlingens betydning gjør d'Anglebert til den viktigste cembalisten i tiden før François Couperin.

Suitene til d'Anglebert er tidstypiske, med et preludium etterfulgt av dansene allemande, courante, sarabande og gigue i denne rekkefølge.

Verk
----

* *Pièces de clavecin.* Performers' Facsimiles, New York 2002 (ettertrykk etter utgaven Amsterdam 1704)

Referanser
----------

1. ↑   oppført som Jean-Henri D'Anglebert, imslp.org, besøkt 9. oktober 2017[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Musicalics, oppført som Jean Henry D’Anglebert, Musicalics komponist-ID 78326[Hentet fra Wikidata]
4. ↑   Discogs, oppført som Jean-Henry d'Anglebert, Discogs artist-ID 2522122, besøkt 9. oktober 2017[Hentet fra Wikidata]
5. ↑   International Music Score Library Project, oppført som Jean-Henri D'Anglebert, IMSLP-identifikator Category:D'Anglebert,\_Jean-Henri, besøkt 9. oktober 2017[Hentet fra Wikidata]

Litteratur
----------

* Beverly Scheibert: *Jean-Henri d’Anglebert and the seventeenth century clavecin school.* Indiana University Press, Bloomington, Ind. 1986, ISBN 0-253-38823-6

Eksterne lenker
---------------

* (en) Jean-Henri d'Anglebert – kategori av bilder, video eller lyd på Commons Rediger på Wikidata
* (en) Jean-Henri d'Anglebert på Discogs Rediger på Wikidata

* (en) Jean-Henri d'Anglebert på MusicBrainz Rediger på Wikidata

* (en) Jean-Henri d'Anglebert på AllMusic Rediger på Wikidata
* (en) Fritt tilgjengelige noter av Jean-Henri d’Anglebert i International Music Score Library Project
* Biografi, classical.net

|  |  |
| --- | --- |
| Oppslagsverk/autoritetsdata | Store Danske Encyklopædi **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** ICCU **·** BNE **·** CiNii **·** MusicBrainz **·** Discogs **·** AllMusic
 |